Document ID: 32007R0690

ΚΑΝΟΝΙΣΜΌΣ (ΕΚ) αριθ. 690/2007 ΤΗΣ ΕΠΙΤΡΟΠΉΣ
της 19ης Ιουνίου 2007
για την τροποποίηση του κανονισμού (ΕΚ) αριθ. 1412/2006 του Συμβουλίου σχετικά με ορισμένα περιοριστικά μέτρα έναντι του Λιβάνου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1412/2006 του Συμβουλίου, της 25ης Σεπτεμβρίου 2006, σχετικά με ορισμένα περιοριστικά μέτρα έναντι του Λιβάνου (1), και ιδίως το άρθρο 5,
Εκτιμώντας τα ακόλουθα:
(1)
Στο παράρτημα του κανονισμού (ΕΚ) αριθ. 1412/2006 παρατίθενται οι αρμόδιες αρχές στις οποίες ανατίθενται συγκεκριμένα καθήκοντα σχετικά με την εφαρμογή του εν λόγω κανονισμού.
(2)
Ο κανονισμός (ΕΚ) αριθ. 1791/2006 του Συμβουλίου (2) επέφερε τις απαιτούμενες προσαρμογές σε διάφορες πράξεις που εκδόθηκαν από τα θεσμικά όργανα λόγω της προσχώρησης της Βουλγαρίας και της Ρουμανίας. Ωστόσο, το παράρτημα του κανονισμού (ΕΚ) αριθ. 1412/2006 δεν τροποποιήθηκε με αφορμή το εν λόγω γεγονός.
(3)
Η Βουλγαρία και η Ρουμανία παρείχαν πληροφορίες σχετικά με τις αρμόδιες αρχές τους. Ως εκ τούτου, οι εν λόγω αρχές θα πρέπει να συμπεριληφθούν στο παράρτημα του κανονισμού (ΕΚ) αριθ. 1412/2006 από την ημερομηνία προσχώρησης της Βουλγαρίας και της Ρουμανίας στην Ευρωπαϊκή Κοινότητα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 1412/2006 τροποποιείται όπως παρατίθεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουνίου 2007.

Labels: 2
18
5